-veig

-veig er en etterstaving i flere kvinnelige navn av norrønt opphav. Betydningen av stavingen er usikker. Den kan komme fra vé, «hjem, helligdom, blotested», eller víg, «kamp». En hellig drikk en gjerne serverte i et vé er også blitt nevnt som en mulig betydning.


== Navn med navneleddet -veig- ==
Navneleddet -veig- inngår i mange kvinnenavn, noen norrøne, men de fleste nyere islandske og norske navn fra slutten av 1800-tallet.

Aðalveig, et nyere islandsk kvinnenavn dannet med førsteleddet aðal, «edel».
Almveig, et norrønt kvinnenavn dannet med førsteleddet álmr, «alm». Navnet er også kjent brukt i Sverige fra 1880-årene.
Álmveig, en moderne islandsk form av norrøne Almveig.
Annveig, et norsk navn fra rundt år 1900 dannet med førsteleddet Anna eller som en variant av Arnveig.
Anveig, en variant av Annveig.
Arnveig, et norsk kvinnenavn fra 1908 dannet med førsteleddet ǫrn, «ørn».
Árveig, en islandsk form av Arnveig.
Ástveig, en islandsk form av Åsveig.
Asveig, et norsk kvinnenavn fra 1890-årene dannet med førsteleddet áss, «gud».
Audveig, et norsk kvinnenavn fra 1908 dannet med førsteleddet auðr, «rikdom».
Bergveig, et nyere islandsk kvinnenavn dannet med førsteleddet bjarga, «berge».
Bjarnveig, et nyere islandsk kvinnenavn dannet med førsteleddet bjǫrn, «bjørn».
Bjørgveig, et norsk kvinnenavn fra 1917 dannet med førsteleddet bjarga, «berge».
Brynveig, et nyere islandsk og norsk kvinnenavn dannet med førsteleddet brynja, «brynje».
Böðveig, et nyere islandsk kvinnenavn dannet med førsteleddet bǫð, «kamp».
Dagveig, et norsk kvinnenavn fra 1898 dannet med førsteleddet dagr, «dag».
Eyveig, et nyere islandsk kvinnenavn dannet med førsteleddet ey, «øy».
Friðveig, et nyere islandsk kvinnenavn dannet med førsteleddet friðr, «fred».
Gudveig, en nyere norsk og svensk form av norrøne Guðveig.
Guðveig, et norrønt kvinnenavn dannet med førsteleddet guðr, «gud». Det er også et islandsk navn med samme opprinnelse.
Gullveig, et norrønt kvinnenavn dannet som en variant av Guðveig. Det er også et skandinavisk navn fra 1900-tallet dannet med førsteleddet gull, «gull».
Gunnveig, et nyere norsk og islandsk kvinnenavn dannet med førsteleddet gunnr, «kamp».
Gunveig, en svensk form av Gunnveig fra 1940.
Hallveig, et norrønt kvinnenavn dannet med førsteleddet hallr, «steinhelle». Navnet brukes også i flere moderne nordiske språk.
Heiðveig, et nyere islandsk og færøysk navn dannet med førsteleddet heiðr, «klar» eller «ære». Heiðveig er også en færøysk form av Hedwig.
Hjálmveig, et nyere islandsk kvinnenavn dannet med førsteleddet hjalmr, «hjelm».
Ingiveig, en islandsk form av Ingveig.
Ingveig, et norsk kvinnenavn fra 1895 dannet med førsteledd av det norrøne gudenavnet Yngvi.
Ísveig, et nyere islandsk kvinnenavn dannet med førsteleddet íss, «is».
Joveig, et norsk kvinnenavn fra 1893 dannet med førsteledd av norrøne iór, «hest», eller hebraiske yhwh, «Jahve».
Jonveig, et norsk kvinnenavn fra 1896 dannet med førsteledd av mannsnavnet Jon.
Jónveig, en færøysk form av Jonveig.
Kolveig, et nyere norsk kvinnenavn dannet med førsteleddet kolr, «kull, svart».
Kristveig, et nyere islandsk kvinnenavn dannet med førsteledd av mannsnavnet Christianus.
Lidveig, et norsk kvinnenavn fra 1891 dannet med førsteleddet liðr, «ledd».
Linveig, et norsk kvinnenavn fra 1939 dannet med førsteleddet lind, «lind».
Liveig, en norsk variant av Liveig.
Lodveig, et norsk kvinnenavn fra 1935 dannet med førsteleddet hlǫð, «berømt».
Loftveig, et nyere islandsk kvinnenavn dannet med førsteleddet loft, «luft».
Loveig, en norsk variant av Lodveig.
Lydveig, en norsk variant av Liveig.
Marveig, et nyere islandsk kvinnenavn dannet med førsteleddet marr, «hav».
Mjaðveig, et norrønt kvinnenavn dannet med førsteledd av norrøne mjǫðr, «mjød», eller irske Medb, «berusende».
Norveig, et norsk kvinnenavn fra 1897 dannet med førsteleddet norðr, «nord».
Oddveig, et nordisk kvinnenavn fra 1905 dannet med førsteleddet oddr, «spiss».
Odveig, en norsk og svensk variant av Oddveig.
Olveig, et norsk kvinnenavn fra 1892 dannet med førsteledd av mannsnavnet Ole.
Ráðveig, et norrønt kvinnenavn dannet med førsteleddet ráð, «råd».
Ragnveig, et norrønt kvinnenavn dannet med førsteleddet regin, «råd». Det kan også være en variant av Rannveig.
Rannveig, et norrønt kvinnenavn dannet med førsteleddet rann, «hus». Det kan også være en variant av Ragnveig.
Ranveig, en norsk og svensk variant av Rannveig.
Rǫgnveig, en norrøn variant av Ragnveig.
Rådveig, norsk form av norrøne Ráðveig.
Salveig, en islandsk variant av Solveig.
Sigurveig, en islandsk form av Sigveig.
Sigveig, et norsk kvinnenavn fra 1900 dannet med førsteledd av sigr, «seier».
Solveig, en nyere nordisk form av norrøne Sǫlveig eller Sólveig.
Sveinveig, et nyere islandsk navn dannet med førsteleddet sveinn, «gutt».
Sólveig, en norrøn variant av Sǫlveig og en islandsk og færøysk skrivemåte av Solveig.
Sǫlveig, et norrønt kvinnenavn dannet med førsteleddet salr, «sal», eller sól, «sol».
Sölveig, en islandsk variant av Solveig.
Torveig, en norsk form av norrøne Þorveig.
Þorveig, et norrønt og islandsk kvinnenavn dannet med førsteleddet þórr, «torden».
Unnveig, et norsk kvinnenavn fra 1934 dannet med førsteleddet unnr, «bølge».
Veig, en islandsk variant av Veiga.
Veiga, et islandsk kvinnenavn dannet som en kortform av navn med leddet -veig-.
Yngveig, en norsk variant av Ingveig.
Ölveig, et nyere islandsk navn dannet med førsteleddet ǫl, «øl».
Åsveig, et norsk kvinnenavn fra 1899 dannet med førsteleddet áss, «gud».Navneleddet er også skrevet med følgende andre former i varianter av disse navnene:
-aug, -augh, -avg, -ei, -eigh, -i, -oc, -och, -off, -og, -ogh, -ok, -ongh, -oogh, -ou, -oug, -ow, -ueg, -ueidgh, -ueig, -ueigh, -ueyg, -ugh, -uig, -uoig, -uæigh, -vá, -veg, -vei, -veigh, -veigur, -veyg, -veygh, -vi, -vig, -víg, -væig, -væigh, -wæigh, -æigh 
og -æy. Et eksepmel på dette er Rønnaug, som er en dialektform av Rannveig.
Av de norrøne navnene er det kun Ragnveig som er kjent brukt i runeinnskrifter. Det er kun kjent i tre innskrifter, så det var neppe blant de mest brukte kvinnenavnene i Norden i vikingtiden.Av alle navnene er det Solveig som i dag er klart mest utbredt.
Tabellen nedenfor gir en detaljert oversikt over populariteten til kvinnenavnet -veig- og varianter av dette i noen av de landene hvor statistikk er tilgjengelig.
Navneleddet -veig- inngår også i flere mannsnavn.

Guðveigur, et nyere islandsk mannsnavn dannet av kvinnenavnet Guðveig.
Veigar, et nyere islandsk mannsnavn dannet med sluttleddet herr, «hær». Det kan også være en maskulin form av Veiga.
Veigur, en islandsk maskulin form av Veiga.Tabellen nedenfor gir en detaljert oversikt over populariteten til mannsnavnet -veig- og varianter av dette i noen av de landene hvor statistikk er tilgjengelig.


== Referanser ==